20 ÅR MED JORDHEALING, foredrag ved Andreas Stampe-Villadsen
2026-10-20 19:00 - 21:30 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Følg gruppens 20 års oplevelser med jordhealing, rensning og opbygning af Jordens kommunikationsnet.
En ny fælles meditation.
En ændring af processen giver os indblik i emnet for det aktuelle solhverv og et nyt spændende zodiak mønster for, hvor meditationerne skal afholdes på Sjælland.

Hvordan starter du med noget så uhåndgribeligt som en Jordhealing?
Spørgsmålene myldrer frem, med hvad gør jeg – hvordan får jeg viden om det har en effekt?
Noget presser mig til at sige ja, for jeg er blevet tilskyndet til det, selv om det ikke giver mening. Heldigvis finder jeg nogle få andre, som i hvert fald har en mening og noget erfaring om det, og langsomt siger jeg ja indvendig også, får stablet den første jordhealing på plads og gennemført.
Jeg finder nogle som kan se clairvoyant, hvad der sker, og endda kan lave et billede af hvad der sker, så sammen med englene sker der altså noget.
Vi startede med 2 årlige healinger, Vintersolhverv og Sommersolhverv, og efter nogle år, blev Forårsjævndøgn og Efterårsjævndøgn også inddraget.
Alle healingerne foregår på Sjælland, og meget drejer sig om at rense op, men også at udbygge Jordens kommunikationsnet, med spændende oplevelser undervejs.
Efter 11 år med jordhealinger sker der noget nyt. En ny fælles meditation om den nye jordhealing viser, at vi skal have en tidligere meditation i en mindre gruppe for at undersøge hvad emnet skal være for det følgende jævndøgn eller solhvervsmeditationen.
Der viser sig et spændende mønster for, hvor meditationerne skal afholdes. Sjælland deles op i 12 lagkagestykker, og mindst 3 jordhealinger skal lande i hvert stykke, så gruppen bliver ikke arbejdsløs de næste 5-6 år i hvert fald.

Foredraget bliver afholdt i TFK’s lokaler
Pris: 100/140 kr. for medlemmer/gæster.
Betaling: Beløbet betales ved indgangen.

Andreas Stampe-Villadsen

Født i 1947 i Grindsted, gift med 2 børn og 4 børnebørn, og bor på Frederiksberg.
Uddannet Civilingeniør i kemi fra DTU, været konsulent i 8 år. Har arbejdet samlet 9 år i Asien, Sri Lanka og Filippinerne og Vietnam, for FAO, GTZ og Danida.
Desuden uddannet Rosenterapeut, Coach, og Hypnoterapeut.
Aktivt medlem af TF København siden 2006, medlem af bestyrelsen flere omgange.
Healing af Jorden gennem 20 år.

#jordhealing
ID: 261020ASTffnTFK

Hearts and Hands Healing
2026-10-21 17:30 - 19:00, 2026-10-28 17:30 - 19:00, 2026-11-04 17:30 - 19:00, 2026-11-11 17:30 - 19:00, 2026-11-18 17:30 - 19:00, 2026-11-25 17:30 - 19:00, 2026-12-02 17:30 - 19:00, 2026-12-09 17:30 - 19:00 and 7 more dates
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

HELBREDELSESTJENESTE 2026 ved Jørgen Skov fra Liberal Katolsk Kirke
2026-10-22 19:00 - 21:00, 2026-11-19 19:00 - 21:00, 2026-12-17 19:00 - 21:00
En helbredelsestjeneste i LKK er på mange måder en dyb personlig ting – både for præsten og personen der ønsker den.
Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.
Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.
Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.
Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.
Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi
Ritualet
Præsten er via sin ordination koblet til et globalt katolsk system der kanaliserer energierne i sakramenterne.
PÅKALDELSEN
Når præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.
Præsten medbringer vievand (hvis han ikke vælger at lave det foran deltagerne) der er forberedt inden tjenesten.
Dette vievand, der er en blanding af højmagnetiseret salt og vand, spiller en yderst central rolle i tjenesten.
Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.
Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.
PÅKALDELSEN AF ENGLEN
Ved sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.
Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.
CONFITEOR
Nu starter processen der er en forberedelse til at modtage selve healingen.
Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.
Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.
ABSOLUTION
Præsten giver herefter Absolutionen, populært kaldet syndsforladelsen.
Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.
Det er disse overtrædelser af egne bud, der giver personen oplevelsen af at have ”syndet”.
Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.
Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.
SALVNINGEN
I begyndelsen af Salvningen beder man om, at personen der om lidt skal modtage healingen, må have gavn af handlingen.
Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.
Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.
Kritikere vil selvfølgelig sig at så er man dækket ind når healingen ikke virker – men, so be it.
I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.
Herefter komme selve salvningen.
Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.
Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.
Herefter tegner præsten yderligere tre korstegn, et på halsen, et på issen og et i nakken.
Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.
Markeringen betyder at centrene nu er åbne i et beskyttet miljø og klar til at modtage den nedstrømmende energi.
Præsten lægger derefter begge hænder på personens hoved og påkalder den helbredende kraft.
VELSIGNELSEN
Til sidst afsluttes helbredelsestjenesten med en universel velsignelse.
————————————————————————————————–
Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.
Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

ESOTERISK ASTROLOGI FOR EN NY TID #5 ved Kim Pedersen
2026-10-24 10:00 - 2026-10-25 16:30
Fra sjælens dyb til stjernernes visdom
En rejse mellem himmel og sjæl – gennem seks spirituelle weekender
Teosofiens astrologi

Lørdag d. 24. oktober kl. 10-17 og søndag d. 25. oktober kl. 10-16.30
Dette er den femte weekend ud af 6 med temaet:
MC – IC-aksen
– Hvor kommer vi fra, og hvor er vi på vej hen?
Her ser vi på IC som fundament og rødder (karmisk arv og indre næring) og MC som det højere mål og kald – set i et esoterisk og sjæleligt lys.

Pris pr weekend: Medlemmer 1300 kr., Gæster 1500 kr.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
BEMÆRK: Max 17 deltagere.
Sted: Teosofisk forening København Skt. Knudsvej 27 A, 1903 Frederiksberg C
Tilmelding og betaling til anden weekend – se nederst på siden

Link til indholdet i de 6 weekender

Dette forløb henvender sig til dig, der har kendskab til astrologi og ønsker at udforske de dybere,
esoteriske dimensioner af astrologien. Her arbejder vi med astrologien som en levende nøgle til
sjælens udvikling, indre energistrømme og forbindelsen til de kosmiske hierarkier.

Fokus på Esoterisk Astrologi
Denne undervisning centrerer sig om esoterisk astrologi, som placerer sig mellem eksoterisk
astrologi (der fokuserer på personligheden) og hierarkisk astrologi (der omhandler åndelige hierarkier)
Vi betragter horoskopet som et sjælskort og benytter både fødsels og Human Design-
horoskopet som værktøjer til selvindsigt og udvikling. Vi udforsker forbindelsen til Kosmos.
Forløbets Formål
At give dig redskaber til at arbejde med astrologien som et spirituelt sprog og en vej til sjælelig
erkendelse. Du vil styrke din evne til:

At se horoskopet som energi struktur, ikke kun som analyseværktøj
At arbejde i feltet mellem astrologi, energiarbejde og kosmiske forbindelser
At forstå din og andres rejse i et højere perspektiv

Forløbet bygger på teosofisk visdom, de syv stråler, chakra-systemet, Livets Træ i Kabbalah og
forbindelser til mestre, engle og højere bevidstheder.

Metoder og Redskaber

Fødselshoroskopet – som fundament for personlig og sjælelig læsning.
Human Design-horoskopet – som vejviser for energimæssig beslutningstagning og design.
Meditation og refleksion – for at integrere undervisningen kropsligt og sjæleligt.
Symbolarbejde, chakraforbindelser, Livets Træ og visualisering.
Samtaler og gruppearbejde – for at åbne for indre erkendelse og fælles læring.

Om foredragsholderen:
Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

ID:261024BKPkfyTFK
#EsoteriskAstrologi

TILSYNEKOMSTEN: NÅR SJÆLEN INKARNERER Modul 6, studiekreds ved Kim Pedersen
2026-10-26 10:15
– En studiekreds i Bevidsthed, Stråler og Den Nye Tid
Står vi ved tærsklen til en ny virkelighed, hvor menneskeheden ikke længere blot søger sjælen, men begynder at være den?
I denne dybdegående studiekreds stiller vi de store nødvendige spørgsmål til den tid, vi lever i. Vi dykker ned i spændingsfeltet mellem teosofiens tidløse visdom og den nye tids videnskabelige spiritualitet. Med afsæt i Lucille Cedercrans’ “Sjælens Natur” og J.J. Hurtaks “Enoks Nøgler”, vil vi undersøge, hvad det vil sige, når “Sjælsriget” begynder at inkarnere fysisk på Jorden – det, teosofien kalder Tilsynekomsten.
Vi vil bevæge os fra det abstrakte til det konkrete, fra hjernen til bevidsthed, og vi vil endvidere undersøge ansvaret for sygdom.

Mandag den 26. okt. kl. 10:15 – 15:15
Modul 6: Tilsynekomsten – At leve som inkarneret Sjæl
Hvad er målet med det hele? Det er ikke at flygte fra Jorden, men at bringe Himlen ned på Jorden ved at se på visionen for fremtiden.

Hvad vil “Tilsynekomsten” (The Reappearance) sige i realiteten?
Hvordan ser en hverdag ud, når man lever i en fuldstændig sjælsorienteret bevidsthed?
Fra individuel søgen til gruppebevidsthed og tjeneste.

Litteratur: Vi arbejder primært med uddrag fra:

Sjælens Natur af Lucille Cedercrans
Enoks Nøgler (The Keys of Enoch) af J.J. Hurtak

De aktuelle emner vil fra gang til gang blive meddelt i online klasserummet

Pris: 400/500 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Bestil billet i god tid inden studiekredsen! – Se nederst på siden.

Litteratur: Vi arbejder primært med uddrag fra:

Sjælens Natur af Lucille Cedercrans
Enoks Nøgler (The Keys of Enoch) af J.J. Hurtak

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

#sjæl
ID:261024BKPkfyTFK

DANSEMEDITATION ved Den Indre Sol
2026-10-26 18:00 - 18:45, 2026-11-23 18:00 - 18:45
Hjertets Dansemeditation i fuldmånens kærlighedsstrøm

Åben dig for fuldmånens kærlighedsstrøm gennem dans og dans dig dybere og dybere ind i dig selv, din krop og dansens univers.
Tidspunkt: kl. 18.00-18.45
Entre: 25 kr.
Sted: Teosofisk Forening, Sankt Knuds Vej 27 A, 1903 Frederiksberg
Datoer:

Fredag den 2/1 2026: Fuldmåne i Stenbukken (Krebsen)
Mandag den 2/2 2026: Fuldmåne i Vandmanden (Løven)
Mandag den 2/3 2026: Fuldmåne i Fiskene (Jomfruen)
Skærtorsdag den 2/4/ 2026: Fuldmåne i Vædderen (Vægten) - (Påskefestivalen)
Torsdag den 30/4 2026: Fuldmåne i Tyren (Skorpionen) – (Wesakfestival/Buddhafuldmånen)
Fredag den 29/5 2026: Fuldmåne i Tvillingerne (Skytten) - (Venusfestival/Den Gode Viljes Fest)
Mandag den 29/6 2026: Fuldmåne i Krebsen (Stenbukken)
Mandag den 27/7 2026: Fuldmåne i Løven (Vandmanden)
Fredag den 28/8 2026: Fuldmåne i Jomfruen (Fiskene)
Fredag den 25/9 2026: Fuldmåne i Vægten (Vædderen)
Mandag den 26/10 2026 Fuldmåne i Skorpionen (Tyren)
Mandag den 30/11 2026: Fuldmåne i Skytten (Tvillingerne)
Fredag den 22/1 2027: Fuldmåne i Stenbukken (Krebsen)
Fredag den 19/2 2027: Fuldmåne i Vandmanden (Løven)
Mandag den 22/3 2027: Fuldmåne i Fiskene (Jomfruen)

Tilmelding: Ingen tilmelding – bare kom – Alle er velkomne!

FULDMÅNEMEDITATION I SKORPIONENS TEGN ved Den Indre Sol
2026-10-26 19:00 - 20:30
Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er mandag d. 26 oktober 2026 05:15:00
Månedens spirituelle mantra: ”Kriger er jeg, og fra kampen står jeg sejrrig frem”

Betaling: 25 kr.
Arrangementet kræver ingen tilmelding. Du møder bare op.
Du er også velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 261026MED

DISCIPLENS MAGISKE REJSE - foredrag v/ Carsten Hald
2026-10-27 19:00 - 21:30
Et oplæg om sjælens rejse mod større klarhed og en mere inkluderende forståelse af det levende univers af kræfter og energier.
Denne strøm, der uophørligt flyder igennem os, former og påvirker de relationer vi indgår i, og som vi uundgåeligt tvinges til at deltage i.
Det er en rejse, hvor bevidstheden konstant åbner sig for nye lag af virkelighed, og sjælens egen kvalitet bliver den drivende impuls, der styrer udviklingen.
I den esoteriske tradition beskrives denne rejse som en udviklingsvej, drevet af en serie af gennembrud, der også benævnes: indvielser.
Disse indvielser muliggør menneskets mulighed for at samarbejde mere bevidst med de energier og kræfter, der gennemstrømmer livet og universet.
I aftenens forløb vil der indgå meditation, foruden gennemgang af esoteriske teorier og foredraget er velegnet for såvel nybegyndere som mennesker, der allerede har kendskab til teosofi.

Foredraget bliver afholdt i TFK’s lokaler
Pris: 100/140 kr. for medlemmer/gæster.
Betaling: Beløbet betales ved indgangen.

Om foredragsholderen:
Carsten Hald har i en lang årrække arbejdet intensivt med og ikke mindst studeret meditation, bl.a. i intensivt samarbejde med Niels Brøndsted og Jan Ruben. Carsten har desuden gennemgået det udfordrende og berigende studieforløb i Arcane School, som kan regnes for et af de få centre i verden, hvor der undervises direkte i esoterisk og okkult meditation, med det ene formål at gøre mennesket sjælsbevidst.
Efter endt studieforløb har Carsten selv fungeret som hjælpelærer i Arcane School, de seneste 10 år. Dette har beriget indsigten i og forståelsen af de store kulturelle og regionale forskelle, der eksisterer i tilgangen til åndelig udvikling.
Derudover har Carsten gennem en årrække undervist og holdt mange foredrag og kurser både herhjemme og i udlandet.

#Sjælensrejse #Indvielser
ID: 261027CHAffnTFK

UFO/ LYSFÆNOMENER FORSKNING I NORGE, Online foredrag ved Erling P. Strand
2026-11-03 19:00 - 21:30
KUN ONLINE.
De viktigste resultatene etter mer enn 40 års forskning og undersøkelser på mystiske ufo / lysfenomen i blandt annet Hessdalen, Norge.
Erling Strand taler et let forståeligt norsk.

I foredraget vil Erling Strand presentere resultatene av arbeidet som er gjort i Project Hessdalen og vitenskaplige ekspedisjoner fra andre steder som har stor aktivitet av ukjente fenomener.
Hessdalen er en liten dal i Norge, ca 15 km lang, hvor merkelige fenomener ble observert opp mot 20 ganger i uka. Denne store intensiteten begynte i slutten av 1981 og holdt på til slutten av 1984. Etter det falt intesiteten ned til ca. 20 observasjoner i året.
Det som ble observert kan katalogiseres i 4 hovedtyper: 1) Korte hvite eller blå blink. 2) Gule lys med forskjellige former. De kunne stå stille i mange minutter og bevege seg langsomt eller med stor fart. 3) Flere lys samlet som fulgte hverandre som om de var på et objekt. 4) Observasjoner av gjenstander på dagtid.
Project Hessdalen ble startet i 1983 og har gjennomført flere undersøkelser og vitenskaplige ekspedisjoner. En automatisk målestasjon ble satt i drift i Hessdalen 1998. Skolelever har gjennomført feltaksjoner, ofte i samarbeid med utenlandske vitenskapsfolk.
De viktigste måleresultatene vil ble gjennomgått og diskutert. Mange bilder og noen videoer vil bli vist.

Pris: 100/140 kr. for medlemmer/gæster.
Bestil billet i god tid inden foredraget! – Se nederst.
Linket findes på ordrebekræftelsen i mailen man modtager, når bestillingen er gennemført.

Pensjonert høgskolelektor Erling Strand har forsket på mystiske ufo / lysfenomener i mange år, og gjennomført vitenskaplige ekspedisjoner.i flere land. Hans hovedfokus er fenoment i Hessdalen, Norge. Erling er en hyppig gjest i media og podcasts i store deler av verden.
Han var europeisk representant for Society for Scientific Exploration (SSE) fra 2007 til 2013, hvor hovedoppgaven var å organisere konferanser i Europa for SSE. Han er rådgivende forsker ved “the UFOdata.net”. Norsk representant for «International Coalition for Extraterrestrial Research (ICER)». Han sitter i styret for rådgivere for Society for UAP Studies (SUAPS) og medvirkende medlem av Scientific Coalition for UAP Studies (SCU). Han er assosiert medlem av Interdisciplinary Research Center for Extraterrestrials (IFEX). Han var også en av nøkkelpersonellet i International Earthlight Alliance (IEA), så lenge IEA var i drift.
Hjemmeside: https://www.erling-strand.no/
Erling P. Strand er nå styreleder i den nye ideelle organisasjonen Prosjekt Hessdalen. https://www.hessdalen.org/ siden etableringen i 2023.

#ufo
ID: 261103ESTfonTFK

OPDAG ÅNDEDRÆTTETS POTENTIALE EN UDVIKLINGSVEJ FOR KROP, SIND OG ÅND, Workshop ved Irrenne Peier, Randi Michaëlis, Hanne Thorhauge Jensen og Solveig Jacobsen
2026-11-07 10:00 - 16:00
Nøglen til vores udvikling er ÅNDEDRÆTTET. Vi udforsker derfor åndedrættets mirakuløse virkning på krop og sind gennem effektive åndedrætsteknikker med rod i den oldpersiske tradition (bl.a. kendt som Mazdaznan).
Nu om dage har vi en stor indsigt i kroppens funktioner på det fysiske plan, og kan beskrive hvad f.eks. respiration er; hvordan og hvorfor vi trækker vejret. Dette baner vejen for en dybere forståelse af selve åndedrættet og åndingen, samt af det bevidste åndedræt.

For at forstå åndedrættets altgennemtrængende påvirkning og belivning af krop og sind, helbred og bevidsthed, gennemgår vi først den grundlæggende anatomi og fysiologi. Lungernes kapacitet gennemgås, herunder uddybning af HVORFOR bestemte bevægelser/øvelser har en gavnlig effekt på f.eks. blodcirkulation, kirtelsystem, nervesystem, syretilstande, inflammationer, søvn, velvære og optimal sundhed.
Herefter vil vi lave forberedende øvelser til det dybere åndedræt, og derefter anvende de mere sublime øvelser for det bevidste åndedræt, bl.a. ’De Rytmiske Åndedrætsøvelser’, der har en udviklende effekt på vore sanser. Dette udvikler også vores bevidsthed, og hvordan vi oplever verden, og kan endda have en opløsende effekt på gamle traumer og blokeringer.

I løbet af dagen vil vi også inddrage temaet Give lyd med åndedrættet, herunder den harmoniserende effekt dette har på organismen.
Dagen vil således byde på en variation af både teori og praksis af trygge, velgennemprøvede og virkningsfulde åndedræts- og kropsøvelser.
For at kunne få mest mulig ud af disse visdomsperler, er dagen tilrettelagt ud fra enkelhed, afspændthed og nærvær, så du OPLEVER åndedrættets mirakuløse virkning og magi – lige til at bruge i din hverdag!
”Vær bevidst om dit åndedræt, og dit åndedræt vil bevidstgøre dig”.
Der kræves ingen forudgående færdigheder. Blot lyst til at trække vejret. Løstsiddende tøj er en fordel.
Kom og væk åndedrættet, kroppen og glæden. Vel mødt!

Pris: 475/550 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Tilmelding og betaling: Billetsystemet nederst på siden bruges.
Ved framelding tilbageholdes 100 kr. til administration.

Irrenne Peier, kiropraktor, har siden 2006 undervist i bl.a. åndedrætsøvelser og øvelser for det endokrine kirtelsystem ud fra den oldpersiske tradition (oprindeligt fra Zarathrustra) ’Mazdaznan’. Mazdaznan er en udviklingslære, der bl.a. tager udgangspunkt i naturens egen rytme, den holistiske forståelse af den enkelte, at man tager ansvar for egen sundhed og velvære gennem sin levevis og tankegang (’Gode tanker – Gode ord – Gode handlinger’). Derfor indbefatter Mazdaznans anvisninger både råd om varieret vegetarisk kost, helsekure, åndedræt, udvikling af vore sanser, lette krops- og lyd/stemme øvelser til belivning af krop og sind. Kort og godt hvordan vi selv kan højne vores energi og vibrations niveau i hverdagen. Med taknemmelighed og respekt for alt levende.

Randi Michaëlis, uddannet Levnedsmiddel ingeniør, har i flere årtier arbejdet med og undervist i Mazdaznan sundheds- og visdomslære, åndedrætsøvelser, kirteløvelser, kostråd, ernæringslære mm. Instruerer i Cirkeldans/Sacred Dance.

Hanne Thorhauge Jensen, sygeplejerske, har i årevis beskæftiget sig med sundhed i mange kategorier, kropsbevidsthed, healing, meditation, forskellige former for spirituel udvikling og åndedræts træning (Heart-Math f.eks.) men har først med Mazdaznan visdommen begejstret fundet en udviklingslære, der er gennemført holistisk (se ved Irrenne Peier) og har studeret og underviser i denne og deltager kontinuerligt i undervisning fra Tyskland. Er mangeårig medarbejder i Teosofisk Forening.

Solveig Jacobsen
er født 1948 i Vendsyssel. Har en bank- og læreruddannelse. Har boet og arbejdet forskellige steder i Danmark med bl.a. specialundervisning. Flyttede efter pensionering tilbage til Vendsyssel. Mine 2 børn og 5 børnebørn bor i henholdsvis Sverige og Tyskland.
Gennem mine forældre lærte jeg Mazdaznan at kende, og det har været en gennemgående glæde og interesse i mit liv. Både filosofien og de mange forskellige øvelser, som kan indpasses i dagligdagen og som jeg langtfra er færdig med at lære om og øve. Der er ligeledes mange gode praktiske råd til at pleje sin krop, enkle ting som man selv kan gøre.
Jeg har været vegetar hele mit liv og der er masser af inspiration i Mazdaznan litteraturen til ens mad.
Jeg har deltaget i kurser og stævner herhjemme og i udlandet gennem mange år og har ofte hjulpet med at oversætte. Jeg har undervist i Mazdaznan, både fysisk og online.
#åndedræt
mazdaznan.dk
ID: 261107IPEkfyTFK

AT TJENE - VÆRE PIONER - OG MODTAGELIG FOR ÅNDELIG HJÆLP ved Ingelise og Steen Landsy
2026-11-10 19:00 - 21:30
Denne aften er der historie – om en vej til at tjene de åndelige impulser. Ingelise og Steen Landsy kigger tilbage på 58 års tjeneste og lærdom – heraf de 50 med livet som undervisere i Kosmos Center.
Oven i får du 10 punkter med inspiration med hjem, som du måske kan bruge i din personlige udvikling.

Ingelise og Steen Landsy har netop kunnet fejre deres 50 års jubilæum med Kosmoscentret – det vil TFK gerne anerkende og fejre med dette foredrag. Det er et stykke åndeligt Danmarkshistorie.
Du kommer til at høre Ingelise og Steen Landsy fortælle om hjælpere i de åndelige verdener og om glæder/udfordringer/successer og ydmyghed. Alt dette har været en del af Ingelise og Steen Landsys liv, arbejde og været til glæde for andre via følgende foki:
UFO aspekt – Nyt aspekt – Kosmos Center – Radio Lotus – Sind-Krop-Ånd messerne – foredrag – studiekredse – clairvoyance og psykisk kunst.
Hvor længe var det nu, det var, de var aktive: Fra 1968 til nu!!!

Foredraget bliver afholdt i TFK’s lokaler
Pris: 100/140 kr. for medlemmer/gæster.
Betaling: Beløbet betales ved indgangen.

Om foredragsholderne
Siden 1976 har Ingelise og Steen Landsy undervist i åndsvidenskab, psykisk forståelse, personlig udvikling, clairvoyance og spiritualitet for tusindvis af elever. De skabte Kosmos-kurserne og har også udbudt spirituelle rejser.

#åndsvidenskab

ID: 261110ISLAffnTFK

KELTISK SPIRITUALITET, foredrag ved Ann Bjerre
2026-11-17 19:00 - 21:30
Foto fra IONA

Det er i dag populært som aldrig før at tage på pilgrimsvandring og på retræter, denne tradition har rod tilbage helt til den gamle keltiske tradition, og til de kristne rødder i syd. Den keltiske spiritualitet har fokus på naturen, meditation og mystik.

Glæd dig denne aften til eventyrlig fortælling om de keltiske helgener Sankt Patrick, Sankt Brigid og Sankt Columba der var med til at grundlægge den keltiske spiritualitet og traditioner.
Du kommer på rejser til den lille ø Iona, hører mere om keltiske symboler, engle og hvordan kelterne lever i samklang med naturen. Måske dybt inspireret af kelternes ’naturpræster’ Druiderne, de vise mænd og kvinder, der levede i dyb samklang med naturen. Deres helligsteder var i naturen ligesom deres ritualer og ceremonier foregik i landskabstempler. Landskabstemplerne er energiformationer i naturen. Energifyldte steder.
Den tætte forbindelse til naturen kommer i keltisk spiritualitet især til udtryk igennem at lytte til naturens tegn og undere, og drage på pilgrimsvandringer. Keltiske vandremunke grundlagde mere end 200 klostre rundt i Europa, og herfra opstod pilgrimsvandringerne.
Kom, nyd den keltiske spiritualitet med musik, digte og inspiration til livets vandring ”I pagt med naturen”.

Denne aften vil du kunne købe Ann Bjerres bøger til særlig pris.

Foredraget bliver afholdt i TFK’s lokaler
Pris: 100/140 kr. for medlemmer/gæster.
Betaling: Beløbet betales ved indgangen.

Ann Bjerre er uddannet Translatør i Fransk og korrespondent i Italiensk med en mangeårig baggrund som underviser i personlig udvikling, coaching, karriererådgivning samt kursusleder. En vandring på el camino i 2004 blev en spirituel åbning – og har lige siden arrangeret pilgrimsvandringer og retræter i Danmark, Europa, Israel og Jordan. Ann Bjerre er forfatter til fire spirituelle bøger og arbejder med clairvoyance og healing, individuelt som uddannelses forløb.
https://www.annbjerre.dk/

#spiritualitet

id: 261117ABJffnTFK

FULDMÅNEMEDITATION I SKYTTENS TEGN ved Den Indre Sol
2026-11-23 19:00 - 20:30
Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er tirsdag d. 24. november 2026 15:56:00
Månedens spirituelle mantra: ”Jeg ser målet. Jeg når dette mål, og derefter ser jeg et andet”

Betaling: 25 kr.
Arrangementet kræver ingen tilmelding. Du møder bare op.
Du er også velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 261123MED
